ร้านเพิ่งเปิด แวะมาชิมค่ะ 
ทานข้าวมาก่อนหน้าแล้ว เลยมาชิมเครื่องดื่มค่ะ
สั่งช๊อคโกแลตเย็นมาดื่ม อร่อยค่ะ เข้มข้นในระดับนึง หวานไม่มาก มีความขมนิดๆ
 
อาหารมีหลากหลายค่ะ เช่น อาหารชุด (ขาย 11.00-14.00) อาหารทานเล่น  สลัด แซนวิช พาสต้า ซุป สเต็ก อาหารไทย อาหารจานเดียว ของหวาน บิงซู ขนมปังปิ้ง เค้ก ไอติม โทส 

ราคาเป็นราคาสุทธิแล้ว เท่าที่ดูในเมนูโดยรวมไม่แพง อยู่ในเกณฑ์ร้านประเภทเดียวกัน แต่ยังไม่ได้ชิมและยังไม่เห็นปริมาณค่ะ

การบริการดีค่ะ พนักงานใส่ใจ 

บรรยากาศและการตกแต่งเป็นแนวสวนในชนบทอังกฤษ สวยงามค่ะ มีมุมสวยให้ถ่ายรูปเยอะ มีส่วนที่เป็นสนามเด็กเล่นด้วยค่ะ นอกจากนี้เห็นทางร้านประชาสัมพันธ์ใน FB ว่า มีแมวให้เล่นด้วยโดยทำเป็นห้องต่างหาก น่าสนใจมากค่ะ

ที่จอดรถเยอะมากค่ะ บริเวณร้านกว้างขวางมากๆ